

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKA NAČELNICA**

**KLASA: 335-01/18-01/2**

**URBROJ: 2198/31-01-18-1**

**Gračac, 29. ožujka 2018.**

Na temelju članka 9. Zakona o ugostiteljskoj djelatnosti („Narodne novine“ broj 85/15, 121/16), članka 6. Odluke o ugostiteljskoj djelatnosti na području Općine Gračac („Službeni glasnik Općine Gračac“ 5/15) i članka 47. Statuta Općine Gračac („Službeni glasnik Zadarske županije“ 11/13, „Službeni glasnik Općine Gračac“ 1/18), donosim

**Odluku**

**o produženju radnog vremena ugostiteljskih objekata**

**Članak 1.**

Svi ugostiteljski objekti iz skupine „Restorani i Barovi“ na području Općine Gračac mogu produžiti radno vrijeme za vrijeme obilježavanja blagdana Uskrsa, u danima od 30. ožujka do 3. travnja 2018. godine te od 6. travnja do 9. travnja 2018. godine, na način da mogu raditi najviše do 05,00 sati ujutro.

**Članak 2.**

Produženo radno vrijeme iz članka 1. ove Odluke odobrava se uz obvezu ugostitelja da se pridržavaju odredbi Zakona o zaštiti od buke „Narodne novine“ broj 30/09, 55/13,153/13 i 41/16), Odluke o dozvoljenom prekoračenju najviše dopuštene razine buke („Službeni glasnik Općine Gračac“ 2/17) i propisa koji reguliraju javni red i mir.

**Članak 3.**

Ova Odluka stupa na snagu danom donošenja, a objavit će se na službenoj internetskoj stranici Općine Gračac i u „Službenom glasniku Općine Gračac“.

**OPĆINSKA NAČELNICA:**

**Nataša Turbić, prof.**